Anadolu Agency via Getty Images

Ακρότητες καταγράφονται τις τελευταίες ώρες στη Λέσβο με ομάδες πολιτών που θέλοντας να εμποδίσουν νέες αφίξεις προσφύγων μετά τις τελευταίες εξελίξεις με την Τουρκία να αποκλείουν το λιμάνι της Θέρμης. Εκατό και περισσότεροι πρόσφυγες και μετανάστες από όσους έφτασαν στο νησί την Κυριακή μεταφέρθηκαν και μεταφέρονται για να διαμείνουν στον περίφρακτο χώρο της επιβίβασης στα πλοία της γραμμής στο επιβατηγό λιμάνι της Μυτιλήνης. Πρόκειται για τους επιβαίνοντες σε δύο βάρκες, που οι συγκεντρωμένοι κάτοικοι της περιοχής δεν επέτρεψαν στην Αστυνομία να προσεγγίσει στο ΚΥΤ της Μόριας και να τους αποβιβάσει εκεί. Νωρίτερα την Κυριακή υπήρξε ένταση, καθώς οι κάτοικοι δεν επέτρεπαν την αποβίβαση προσφύγων και μεταναστών η βάρκα των οποίων οδηγήθηκε εκεί από σκάφος του Λιμενικού Σώματος που τη ρυμούλκησε. Στη βάρκα επιβαίνουν περί τα 50 άτομα μεταξύ των οποίων πολλά παιδιά. Κάποιοι, όπως φαίνεται και στο βίντεο από την ιστοσελίδα «Στο Νησί», φωνάζουν να σηκωθούν «να σηκωθούν να φύγουν», «κάντε πίσω» ενώ μια γυναίκα -που οργανώνει την κατάσταση φωνάζει μπροστά σε μάνες με παιδιά: «Τα μωρά τους να τα σκεφτούν αυτοί, δικά τους είναι όχι δικά μας» ενώ άνδρες ακούγονται να επιπλήττουν δημοσιογράφο και κάμεραμαν και κάπιος φωνάζει «πέταξέ τον μέσα!». Το δε Λιμενικό φαίνεται πως απομακρύνθηκε και άφησε τους πρόσφυγες μόνους τους στη λέμβο.

Σε άλλο βίντεο υβρίζουν τις γυναίκες που επιβαίνουν στη πνευστή βάρκα και τις κατηγορούν ότι κάνουν πολλά παιδιά. «- Η άλλη είναι γκαστρωμένη. Κι επειδή είναι γκαστρωμένη; Όταν την πήρες τη βάρκα...

- Να μη γ@@@σουνα σα τη σκύλα να μην ήσουνα γκαστρωμένη μωρή! Κουνέλες! Εμείς σε γ@@@@με;»